تورکیه جمهوریتی پارلمانی نینگ باشلیغی مصطفی شنتوپ, تورکیه گه تشریف بویورگن افغانستان ایکینچیلیک, سوغاریش و چارواچیلیک وزیری انورالحق احدی و اونینگ بیرگه کیلگن هیئت اعضا لری نی قبول قیلدی.
تورکیه بیلن افغانستان نینگ یخشی و یمان کون لرده بیر یقه دن باش چیقاریب کیلگن لیگی نی بیلدیرگن شنتوپ, "افغانستان و افغانستانلیک قرداش لری میز نینگ اوزاق مدت دن بیری کوتیاتگن تینچلیک و برقرارلیک نینگ زود لیک بیلن حاکم بولیشی نی کونگیلدن آرزو قیلماقده میز" دییه قید ایتدی.
میلادی 2020- ییل سپتامبر آییده باشله تیلگن تینچلیک پروسه سی بوییچه مذاکره لرده بیر توخته ش نینگ بحث موضوعی بولگن لیگی نی معلوم قیلگن شنتوپ اوز سوز لری نی قوییده گیچه دوام ایتتیردی:
"بو دورده افغانستانلیک قرداش لری میز نینگ بیر یقه دن باش چیقاریب, کینگ کولملی بیر مفکوره و قرارلی لیک بیلن حرکت قیلیش لریگه اهمیت بیرماقده میز.  سونگگی پیتلرده افغانستانده زورانلیک لر میزانی نینگ آشیب کیتگن لیگی نی هم قیغو بیلن کوزه تیب بارماقده میز.  سونگگی 7 ییل ده اینگ یوقاری سویه گه کوتریلگن اوشبو زورانلیک نینگ اداققه ییتیشیشی, اولکه نگیزده تینچلیک و برقرارلیک نینگ حاکم بولیشی اوچون قولیمیزدن کیله دیگن برچه سعی و حرکت لر نی قیلیش گه دوام ایته میز"
احدی ایسه, "افغانستان نینگ سیاسی بارلیگی اوچون تینچلیک کوپ مهم" دییه قید ایتدی.
دوست اولکه لرنینگ هم تشویق و همکارلیگی گه احتیاج لری بولگن لیگی نی معلوم قیلگن احدی, اوز سوز لری نی, "اوشبو دایره ده کوپ ایشانرلی و دوستلیگی بوییچه هیچ بیر ترددی میز بولمه گن اولکه تورکیه دن عبارت" دییه قید ایتدی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
